{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o izmjenama i dopunama Pravilnika o prijamu i postupanju s uhićenikom i pritvorenikom te o evidenciji pritvorenika u pritvorskoj policijskoj jedinici"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj za djecu RH"," ,\n„Članak 10.","Kao i prilikom očitovanja na izmjene i dopune navedenog Pravilnika 2019., iskazali smo neslaganje s dijelom članka koji regulira uhićenje u slučaju hitne potrebe te mogućnost odgode obavještavanja branitelja i obitelji ili druge osobe koju uhićenik odredi, u najduljem trajanju 12 sati. Smatramo da se odgoda obavještavanja roditelja/skrbnika ne bi trebala odnositi na maloljetnike, jer bi u tom slučaju navedeno bilo suprotno načelima zaštite prava maloljetnika u sukobu sa zakonom, na koju obvezuju međunarodni standardi i ratificirani dokumenti. Smatramo da je neprihvatljivo da se dijete uhićuje, a da se o tome odmah ne obavijeste osobe (roditelj ili centar za socijalnu skrb) koje mogu poduzeti mjere za djetetovu zaštitu. Osobito zato što je to kao zakonska obveza propisano Zakonom o policijskim postupanjima i ovlastima. U tom smislu ponovo predlažemo da se maloljetnici u Pravilniku isključe iz ovog postupanja, budući da ovaj naš prijedlog nije ušao u Pravilnik iz 2019. (NN 50/19).","Primljeno na znanje","Mogućnost odgode obavještavanja branitelja i obitelji ili druge osobe koju uhićenik odredi, u najduljem trajanju 12 sati, odnosi se na rijetke, a u odnosu na maloljetne uhićenike u praksi iznimno rijetke situacije u kojima postoje okolnosti iz članka 108. b st. 1. Zakona o kaznenom postupku.\nIstičemo da se  navedena odredba ne odnosi na odgodu obavještavanja nadležnog centra za socijalnu skrb o uhićenju maloljetnika, te se u opisanoj situaciji smisleno primjenjuju odredbe članka 18. st. 4. i 5. Zakona o policijskim poslovima i ovlastima, a čime se osigurava dodatna zaštita najboljeg interesa maloljetnika i obazrivog postupanja sukladno relevantnim nacionalnim i međunarodnim dokumentima odnosno smjernicama o pravosuđu prilagođenom djeci."]